**Cântec de leagăn**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sus pe cer nu doarme luna,

Jos în iarb-un greier mic

La lumină-şi drege struna

Şi tot cântă: cri, cri, cri.

– Trece noaptea, vara trece,

Cât e cald mai cânt un pic.

Va veni iar toamna rece

Şi n-o să mai cânt cri, cri.

Pentru cei trudiţi de muncă

Cântă greieraşul mic.

Dormi copile, dormi în tihnă,

Dormi, adormi să-mi fii voinic.

Sus pe cer străluce luna,

Jos în iarb-un greieraş

La vioară-şi drege struna:

– Noapte bună, copilaş.